Na osnovu člana 94. a u vezi sa članom 88. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20 i 33/21), odredbi Pravilnika o radu JU OŠ „Mehmedalija Mak Dizdar“ Sarajevo, člana 4. Pravilnika sa kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo, broj: 12/22, 22/22), Odluke Školskog odbora JU OŠ “Mehmedalija Mak Dizdar“ broj:851-01/2023 od 02.06.2023. godine, Saglasnosti ministrice za odgoj i obrazovanje Kantona Sarajevo broj:11-11-30-9034-3/23 od 27.04.2023. godine, te na osnovu Odluke o donošenju izmjene Nastavnog plana i programa za osnovnu školu iz nastavnog predmeta Tehnička kultura i Osnovi tehnike broj: 11-34-18969-9/23 od 07.06.2023. godine, za pozicije u JU OŠ „Mehmedalija Mak Dizdar“ Sarajevo, vrši se:

DOPUNA TEKSTA JAVNOG KONKURSA

za popunu upražnjenih radnih mjesta

Vrši se dopuna teksta Javnog konkursa za popunu upražnjenih radnih mjesta koji je objavljen dana 06.06.2023. godine na službenoj internet stranici JU OŠ ''Mehmedalija Mak Dizdar“ Sarajevo, ([www.osmmdsa.edu.ba](http://www.osmmdsa.edu.ba)), službenoj internet stranici Ministarstva za odgoj i obrazovanje Kantona Sarajevo ([www.mo.ks.gov.ba](http://www.mo.ks.gov.ba)) i službenoj internet stranici Javne ustanove ''Služba za zapošljavanje Kantona Sarajevo'' ([www.szks.ba](http://www.szks.ba)), a obavještenje o raspisanom javnom konkursu za popunu upražnjenih radnih mjesta je objavljeno dana 06.06.2023. godine u dnevnom listu ''Dnevni avaz'' i to za konkursom raspisanu poziciju pod:

a) na određeno vrijeme od 01.09.2023. godine do 31.08.2024. godine za:

4. Nastavnik osnova tehnike – 1 izvršilac, 4 časa sedmično

Dopuna se vrši u dijelu ispunjavanja uslova za radno mjesto navedeno pod a) redni broj 4. gdje se pored navedenih profila u konkursu, dodaju i sljedeći profili:

-Pedagoški fakultet- odsjek kultura življenja i tehnički odgoj

-Magistar kulture življenja i tehničkog odgoja sa informatikom

-Magistar tehničkog odgoja i kulture življenja

-Magistar tehničkog odgoja

-Diplomirani inžinjer mašinstva

Preostali dio teksta Javnog konkursa koji je objavljen dana 06.06.2023. godine ostaje nepromijenjen.

Rok za podnošenje prijave: Shodno navedenom rok za prijavu na navedeni konkurs se produžava i krajnji rok za prijavu je 26.06.2023. godine.

Obavještenje o dopuni javnog konkursa je objavljeno u dnevnim novinama „Dnevni avaz“, dana 14.06.2023. godine, a kompletan tekst dopune javnog konkursa je objavljen na službenoj internet stranici JU OŠ „Mehmedalija Mak Dizdar“ www.osmmdsa.edu.ba i putem službenog e-mejla škole dostavljen Ministarstvu za odgoj i obrazovanje Kantona Sarajevo i JU „Služba za zapošljavanje Kantona Sarajevo“ radi objavljivanja na njihovim službenim internet stranicama ([www.mo.ks.gov.ba](http://www.mo.ks.gov.ba) i [www.szks.ba](http://www.szks.ba)).

 Direktorica

 Mr.sci. Samira Nukić